99 Speedmart

99 Speedmart (nama syarikat: 99 Speed Mart Retail Holdings Berhad) ialah rangkaian kedai serbaneka Malaysia, diasaskan pada Jun 20 1987 oleh Lee Thiam Wah di Klang, Selangor. Selepas penjenamaan semula 99 Market kepada 99 Speedmart pada 2000, syarikat ini berkembang dengan kedai baru dibuka di Batu Belah, Klang. Sejak penubunannya, 99 Speedmart telah berkembang dari sebuah pasar mini tunggal kepada rangkaian pasar mini terbesar di Malaysia. 


Sehingga 22 November 2020, 99 Speedmart mempunyai lebih dari 1,750 outlet. Majoriti ketara daripada mereka terletak di pantai barat Semenanjung Malaysia dengan kehadirannya berkembang di Sabah dan Sarawak.

Pada tahun 2025, 99 Speedmart mula mengembangkan perniagaannya ke luar negara. Cawangan luar negara yang pertama dibuka pada 31 Ogos 2025 di Fuzhou, China.

 Sejarah 
Bermula pada 1987 dengan kedai runcit dikenali dengan nama Pasar Raya Hiap Hoe di Tepi Sungai, Klang, Selangor. Berkembang dengan pembukaan cawangan pertama Pasar Mini 99 di Klang Utama pada tahun 1992 dan terus berkembang dengan penambahan 8 buah cawangan di Klang sehingga tahun 1998. 

99 Speedmart mula diperkenalkan mulai tahun 2000 sejajar dengan permulaan abad baru dengan pembukaan cawangan baru di Batu Belah, Klang.

Pada tahun 2006, 99 Speedmart telah menerima Anugerah Pilihan Pengguna dari Kementerian Perdagangan Dalam Negeri dan Hal Ehwal Pengguna, Malaysia. Pencapaian ini adalah bukti kepada slogan 99 Speedmart iaitu Near n' Save.

 Rujukan 

 Pautan luar 



Kategori:Jenama Malaysia
Kategori:Syarikat yang ditubuhkan pada 1987
Kategori:Penubuhan 1987 di Malaysia